

ที่ มท ๐๘๑๖.๒/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 มีนาคม ๒๕๖๕

เรื่อง แจ้งแนวทางการบันทึกข้อมูลแนวโน้มการศึกษาต่อของนักเรียนทุนเสมอภาค (กลุ่มช่วงชั้นรอยต่อ) ภาคเรียนที่ ๒ ปีการศึกษา ๒๕๖๔ และขอเชิญเข้าร่วมรับฟังการประชุม

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๒๙๑ ลงวันที่ ๒๑ มิถุนายน ๒๕๖๔

 สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๘๙๖/๒๕๖๕

ลงวันที่ ๘ มีนาคม ๒๕๖๕ จำนวน 1 ชุด

ตามที่ กรมส่งเสริมการปกครองท้องถิ่น ได้แจ้งข้อมูลนักเรียนทุนเสมอภาค (กลุ่มรอยต่อ) เพื่อให้องค์กรปกครองส่วนท้องถิ่น ติดตามและช่วยเหลือนักเรียนทุนเสมอภาค (กลุ่มรอยต่อ) กรณีเด็กที่ไม่ได้ศึกษาต่อให้กลับเข้าสู่ระบบการศึกษาได้ทันเวลา นั้น

กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา ได้จัดประชุมชี้แจงแนวทางการบันทึกข้อมูลแนวโน้มการศึกษาต่อของนักเรียนทุนเสมอภาค (กลุ่มช่วงชั้นรอยต่อ) ภาคเรียนที่ ๒ ปีการศึกษา ๒๕๖๔ ในวันจันทร์ที่ ๑๔ มีนาคม ๒๕๖๕ เวลา ๑๐.๐๐ - ๑๒.๐๐ น. ขอความร่วมมือจังหวัดดำเนินการ ดังนี้

 ๑. มอบหมายเจ้าหน้าที่ที่รับผิดชอบเข้าร่วมรับฟังการประชุมชี้แจงแนวทางการบันทึกข้อมูลแนวโน้มการศึกษาต่อของนักเรียนทุนเสมอภาค (กลุ่มช่วงชั้นรอยต่อ) ภาคเรียนที่ ๒ ปีการศึกษา ๒๕๖๔ ในวัน เวลา ดังกล่าว ผ่านช่อง YouTube : EEF Thailand และเพจ Facebook : ระบบคัดกรองเพื่อความเสมอภาคโรงเรียน อปท.

 ๒. แจ้งองค์กรปกครองส่วนท้องถิ่น มอบหมายเจ้าหน้าที่ที่รับผิดชอบเข้าร่วมรับฟังการประชุมฯตามข้อ ๑. และประชาสัมพันธ์ให้สถานศึกษาทราบ พร้อมทั้งดำเนินการตามแนวทางการบันทึกข้อมูลแนวโน้มการศึกษาต่อของนักเรียนทุนเสมอภาค (กลุ่มช่วงชั้นรอยต่อ) ภาคเรียนที่ ๒ ปีการศึกษา ๒๕๖๔ ผ่านระบบสารสนเทศการคัดกรองนักเรียนทุนเสมอภาค ตามปฏิทินการดำเนินงานฯ ที่กองทุนเพื่อความเสมอภาคทางการศึกษากำหนด

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

รอง อสถ...............................

ผอ.กศ....................................

ผอ.กง.ยศ...............................

หน.ฝ.....................................

จนท.......................................

พิมพ์/ทาน..............................

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ saraban@dla.go.th